‘લે, છ જ મહિનામાં ભૂલી ગઈ. તારો સગો, તારો વ્હાલો, તારો પ્રેમી, તારો દુશ્મન, તારો મલ્હાર....’ સામેથી ફરી એકવાર જૂના અને જાણીતા માણસ દ્રારા ગુજરાતી ફિલ્મનો ડાયલોગ ફટકારાયો. ગુલાલ ધ્રૂજી ગઈ. એની નસોમાં વહેતા લોહીનો પ્રવાહ થીજી ગયો. શરીર બરફ બની ગયું. જાણે શરીરને લકવા મારી ગયો હોય એમ એ લાકડું બનીને બેસી રહી હતી આ શું થઈ ગયું ? હવે શું કરું ? શું જવાબ આપું ? આ કેમ પાછો આવ્યો હશે? જેવા અનેક પ્રશ્ર્નો સુદર્શન ચક્ર બનીને એના મસ્તિષ્કમાં ઘુમરાવા લાગ્યા ત્યાં જ એક બીજી ઘટના બની ગઈ.